জানা যায়, কুলাউড়া উপজেলার হাজীপুর, পৃথিমপাশা ও শরীফপুর ইউনিয়নের মিলনস্থল রাজাপুর খেয়াঘাট এলাকায় মনু নদীর উপর একটি সেতু নির্মাণের দাবি এলাকাবাসীর দীর্ঘদিনের। এদিন সেতুর দাবিতে এই তিনটি ইউনিয়নের প্রায় ৪০  গ্রামের হাজারো মানুষ রাজাপুর খেয়াঘাট এলাকায় নদীর এপার ওপার ও নদীতে দাঁড়িয়ে মানবসেতু তৈরি করেন। প্রত্যক্ষদর্শীরা জানান, সকাল থেকে বিভিন্ন এলাকার মানুষ খন্ড-খন্ড মিছিল নিয়ে মানববন্ধন স্থলে উপস্থিত হন। দুপুর বারোটা থেকে মানববন্ধন শুরু হয়ে সাড়ে বারোটা পর্যন্ত চলে। এতে এলাকার বিভিন্ন শ্রেণী পেশার মানুষ অংশগ্রহণ করেন।